34-сабақ

Жедел жәрдем шақыру

Біз кейде ауырып қаламыз немесе жақын адамдарымыз да ауырып қалуы мүмкін. Сол кезде не істеу керек? Қалай ойлайсыздар? Әрине, жедел жәрдем шақыруымыз керек, ендеше бүгін біз жедел жәрдем шақыруды үйренеміз.

**1-тапсырма. Жаңа сөздермен танысайық.**

|  |  |
| --- | --- |
| части тела.jpg | Дене мүшелері  |
| тамак.jpg | Тамақ  |
| бас.jpg | Бас  |
| зуб.jpg | Тіс  |
| дари ишу.jpg | Дәрі ішу |
| суык тию.jpg | Тұмау тию |

**2-тапсырма. Мұқият тыңдаңыз және қайталаңыз.**

Адамның **дене мүшелері**: бас, аяқ, қол, жүрек, асқазан

Кеше балмұздақ жедім, бүгін **тамағым** ауырып тұр

Сіздің **басыңыз** ауырып тұр ма? – Иә, **басым** ауырып тұр

Болаттың бүгін **тісі** ауырып тұр. Ол **тіс** дәрігеріне бармақ

**Тұмау тигенде** қызу көтеріледі, жөтеледі, басы аурады

**Тұмаудан**  тез **жазылу** үшін С дәруменін ішу керек

**3-тапсырма. Сәйкестендірейік.**

|  |  |
| --- | --- |
| суык тию.jpg | Дене мүшелері  |
| бас.jpg | Тамақ  |
| тамак.jpg | Бас  |
| суык тию.jpg | Тіс  |
| жазылу.jpg | Дәрі ішу |
| дари ишу.jpg | Тұмау тию |
| зуб.jpg | Жазылу  |

 **Грамматика**

 *Нақ осы шақ*

|  |  |  |  |
| --- | --- | --- | --- |
| Сөз табы  | Қосымшалар | Сұрақ | Мысал  |
| Етістік (мен)  | **-ып + отыр, тұр, жүр, жатыр** | Мен не істеп отырмын?  | Мен хат жазып отырмын  |
| Етістік (сен) | **-іп + отыр, тұр, жүр, жатыр** | Сен не істеп жүрсің?  | Сен автобус күтіп тұрсың  |
| Етістік (ол) | **-п + отыр, тұр, жүр, жатыр** | Ол не істеп тұр? | Ол дүкен аралап жүр |

**Мысалы:**

Болат ауырып тұр – Болаттың тісі ауырып тұр

Шынар ауырып жатыр –Шынар үйде ауырып жатыр

Мен ауырып тұрмын – Менің басым ауырып тұр

Балаңыздың қай жері ауырып тұр? – Баламның тамағы ауырып тұр

**4-тапсырма. Мұқият тыңдаңыз.**

Анасы: Балам, саған не болған? Көңіл-күйің жоқ қой...

Айсұлтан: Анашым, менің басым, тамағым ауырып тұр...

Анасы: Қане, басың ыстық қой, балам! Қызуың көтеріліп тұр.

Айсұлтан: Анашым, мен далада қармен ойнадым, баскиімімді киген жоқпын.

Анасы: Балам, қыста баскиімсіз жүруге болмайды! Суық тиеді.

Айсұлтан: Анашым, енді баскиімсіз қыста жүрмеймін.

Анасы: Жақсы, ботақаным, сен қазір жатуың керек. Мен саған дәрі берейін.

Айсұлтан: Анашым, ертең сабаққа барамын ба?

Анасы: Жоқ, балам, бармайсың. Мұғаліміңе хабарласамын.



**5-тапсырма. Диалогті тыңдаңыз.**

* Алло, Райхан Мұратқызы, кеш жарық!
* Кеш жарық, Сара ханым!
* Айсұлтан ертең сабаққа бара алмайды.
* Не болып қалды?
* Айсұлтан ауырып тұр, қызуы көтеріліп тұр.
* Өкінішті, сауығып кетсін! Жедел жәрдем шақырдыңыз ба?
* Жоқ, әлі шақырмадым.
* Балаңыз тез жазылып кетсін! Жедел жәрдем шақырыңыз.
* Рақмет, әрине, шақырамын!

 

**6-тапсырма. Берілген сұрақтарға жауап беріңіз.**

|  |
| --- |
| Айсұлтан сабаққа неге бармайды? |
| Айсұлтанның қызуы бар ма? |
| Анасы жедел-жәрдем шақырды ма? |
| Айсұлтанға не деу керек? |

**7-тапсырма. Тыңдаңыз.**

Сара: Алло, кеш жарық! Менің балам ауырып тұр, бізге жедел жәрдем керек.

Жедел жәрдем: Сәлеметсіз бе, балаңыз неше жаста, аты-жөні кім?

Сара: 9 жаста, Дүйсенбек Айсұлтан.

Жедел жәрдем: Балаңыздың қай жері ауырып тұр?

Сара: Тамағы, басы ауырып тұр.

Жедел жәрдем: Қызуы бар ма?

Сара: Иә, бар.

Жедел жәрдем:Неше градус?

Сара: 38 С градус болып тұр.

Жедел жәрдем: Дәрі бердіңіз бе?

Сара: Иә, бердім.

Жедел жәрдем: Сіздің балаңызға тұмау тиген. Мекенжайыңызды айтыңызшы.

Сара: Момышұлы даңғылы, 12 үй, 122 пәтер.

Жедел жәрдем:Уайымдамаңыз, сіздерге жедел жәрдем келеді, күтіңіз. Балаңыз, сауығып кетсін!

Сара: Көп рақмет!

**8-тапсырма. Суретке қарап сөйлемді толықтырыңыз.**

|  |  |
| --- | --- |
| баскиімсіз.jpg | Айсұлтан ойна... ... . |
| мамасымен сойлесип отр.jpg | Айсұлтан анасымен сөйлес... ... . |
| болеет.jpg | Айсұлтан ауыр... ... .  |
| тамақ аырып.jpg | Айсұлтанның тамағы ауыр... ... . |
| басы ауырып тұр.jpg | Айсұлтанның басы ауыр... ... . |
| температура.jpg | Айсұлтанның қызуы көтеріл... ... . |
| таблетки.jpg  | Айсұлтан дәрі іш... ... . |
| скорая.jpg | Анасы жедел жәрдем шақыр... ... . |

**9-тапсырма. Сұхбатты тыңдаңыз.**

Дәрігер: Сәлем, балақай! Атың кім?

Айсұлтан: Сәлеметсіз бе, Айсұлтан.

Дәрігер: Айсұлтан, тамағыңды көрсетші.

Айсұлтан: ААА, тамағым ауырып тұр.

Дәрігер: Саған тұмау тиген. Қыста баскиімсіз жүруге болмайды, мен саған дәрі жазып беремін. Дәріні күніне 3 рет ішу керек.

Айсұлтан:Жарайды, сонда жазылып кетемін бе?

Дәрігер: Әрине, жазылып кетесің! С дәруменін ішу керек және жылы киіну керек.

Айсұлтан: Жақсы, апай, түсіндім.

Дәрігер: Тез жазылып кет!

Айсұлтан: Рақмет!

****

**10-тапсырма. Сөйлемдерді жалғастырайық.**

Айсұлтан бүгін сабаққа барған жоқ, өйткені ол ...

Айсұлтан ауырып жатыр, өйткені ол далада баскиімсіз ...

Анасы жедел жәрдем шақырды, себебі Айсұлтанның ...

Айсұлтан анасымен бірге дәрігерге ...

Айсұлтан бейсенбі күні сабаққа барады, себебі ол ...